Oficiālais Vēstnesis L 333 , 30/11/1990 Lpp. 0046 - 0047

Speciālizdevums somu valodā: Nodaļa 3 Sējums 35 Lpp. 0161

Speciālizdevums zviedru valodā: Nodaļa 3 Sējums 35 Lpp. 0161



Komisijas Regula (EEK) Nr. 3447/90 (1990. gada 28. novembris) par īpašiem nosacījumiem, ar kuriem piešķir atbalstu par aitu un kazu gaļas privātu uzglabāšanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1989. gada 25. septembra Regulu (EEK) Nr. 3013/89 par aitu un kazu gaļas tirgus kopīgo organizāciju [1], un jo īpaši tās 7. panta 5. punktu, tā kā attiecībā uz atbalsta piešķiršanu par aitu gaļas privātu uzglabāšanu būtu jāievēro noteikumi, kas paredzēti Komisijas 1990. gada 27. novembra Regulā (EEK) Nr. 3446/90, ar ko paredz sīki izstrādātus noteikumus atbalsta piešķiršanai par aitu un kazu gaļas privātu uzglabāšanu [2]; tā kā šos noteikumus ir lietderīgi papildināt vai pielāgot; tā kā Padomes Regulas (EEK) Nr. 2644/80 [3] 3. pantā paredzēts, ka attiecīgā tirgus situācijā uzglabāšanas periodu var saīsināt vai pagarināt; tā kā tādēļ ir lietderīgi papildus atbalsta apjomiem, ko piešķir par konkrētu uzglabāšanas periodu, paredzēt arī šo apjomu palielināšanu vai samazināšanu gadījumā, ja minēto periodu pagarina vai saīsina; tā kā paredzamo tirgus apstākļu dēļ uzglabāšanas periodi jānosaka elastīgi — no trim līdz septiņiem mēnešiem; tā kā, lai nodrošinātu patiesu piedāvājumu iesniegšanu, ir lietderīgi noteikt minimālo uzglabājamo daudzumu; tā kā drošības nauda, kuras apmērs ir ECU 120 par tonnu, šķiet atbilstoša, lai garantētu ar privātu uzglabāšanu saistīto pienākumu izpildi; tā kā šajā regulā paredzētie pasākumi ir saskaņā ar Aitu un kazu pārvaldības komitejas atzinumu, IR PIEŅĒMUSI ŠO REGULU: 1. pants Regulu (EEK) Nr. 3446/90 piemēro saskaņā ar šīs regulas noteikumiem. 2. pants 1. Pieprasījumus attiecībā uz atbalstu par privātu uzglabāšanu iesniedz pielikumā uzskaitītajās intervences aģentūrās. 2. Attiecībā uz konkursa kārtību laika posms, par kuru var iesniegt uzglabāšanas piedāvājumu, ir trīs mēneši. Tomēr faktisko uzglabāšanas ilgumu izvēlas uzglabātājs. Šis laika posms var būt ne īsāks par trim mēnešiem un ne ilgāks par septiņiem mēnešiem. Tomēr, ja uzglabāšanas laika posms ir ilgāks par trim mēnešiem, atbalsta apmēru ik dienu palielina par ECU 1,2 par tonnu. 3. pants Minimālais daudzums, par ko var slēgt līgumu, ir četras tonnas neatkaulotas gaļas. 4. pants Drošības naudas apmērs ir ECU 120 par tonnu. 5. pants Šī regula stājas spēkā 1990. gada 1. decembrī. To piemēro privātai uzglabāšanai, kas sākta minētajā datumā un vēlāk. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 28. novembrī Komisijas vārdā — Komisijas loceklis Ray Mac Sharry [1] OV L 289, 7.10.1989., 1. lpp. [2] OV L 333, 30.11.1990., 39. lpp. [3] OV L 275, 18.10.1980., 8. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO Direcciones de los organismos de intervenciónInterventionsorganernes adresserAnschriften der InterventionsstellenΔιευθύνσεις των οργανισμών παρεμβάσεωςAddresses of the intervention agenciesAdresses des organismes d'interventionIndirizzi degli organismi d'interventoAdressen van de interventiebureausEndereços dos organismos de intervenção Office belge de l'économie et de l'agriculture rue de Trèves 82 1040 Bruxelles | Belgische Dienst voor Bedrijfsleven en Landbouw Trierstraat 82 1040 Brussel | Tél. 02 / 230 17 40, télex 24076 OBEA BRU B | | DANMARK: | EF-Direktoratet Frederiksborggade 18 DK-1360 København K Tlf. 01 92 70 00, telex 151 37 DK | BUNDESREPUBLIK DEUTSCHLAND | Bundesanstalt für landwirtschaftliche Marktordnung (BALM) Geschäftsbereich 3 (Fleisch und Fleischerzeugnisse) Postfach 180107 — Adickesallee 40 D-6000 Frankfurt am Main 18 Tel. (06 9) 1 56 40 App. 713, Telex 04 11 56 | ΕΛΛΑΔΑ: | Διεύθυνση Διαχείρισης Αγορών Γεωργικών Προϊόντων (ΔΙ.Δ.Α.ΓΕ.Π), Αχαρνών 241, Αθήνα | ESPAÑA: | Servicio nacional de productos agrarios (SENPA) c/ Beneficencia 8 28003 Madrid Tel. 222 29 61 Télex 23427 SENPA E | FRANCE: | OFIVAL Tour Montparnasse 33, avenue du Maine 75755 Paris Cedex 15 Tél. 45 38 84 00, télex 26 06 43 | IRELAND: | Department of Agriculture and Food Agriculture House Kildare Street Dublin 2 Tel. (01) 78 90 11, ext. 33 32 Telex 4280 and 5118 | ITALIA: | Azienda di Stato per gli interventi nel mercato agricolo (AIMA) via Palestro 81 I-00100 Roma Tel. 49 57 283 — 49 59 261 Telex 61 30 03 | NEDERLAND: | Voedselvoorzienings In- en Verkoopbureau Ministerie van Landbouw, Natuurbeheer en Visserij Postbus 960 6430 AZ Hoensbroek Tel. (045) 23 83 83 Telex 56396 | PORTUGAL: | INGA Instituto Nacional de Intervenção e Garantia Agrícola Rua Camilo Castelo Branco, 45 P-1000 Lisboa | UNITED KINGDOM: | Intervention Board for Agricultural Produce Fountain House 2 Queens Walk Reading RG1 7QW Berkshire Tel. (0734) 58 36 26 Telex 848 302 | --------------------------------------------------